響完附近上堂, 就同同學響附近食埋晚飯先走, 街市上層有熟食檣, 又平又有風味.餐牌有一般既小菜款式, 價格唔貴, 夠大眾化."蒜香骨"$58, 每舊都飽滿肉厚, 嫩滑唔韌, 外邊炸到好香口, 面頭加左炸蒜亦都夠晒惹味, 炸蒜可以用黎送飯."涼瓜炒朱頸肉"$68, 個醬汁類似XO醬, 少少辣夠惹味唔會太咸. 涼瓜唔知當唔當做, 唔算太苦, 而且甘香爽口. 豬頸肉夠嫩鬆軟, 有咬口唔起渣.兩款小菜送埋白飯簡簡單單又唔貴, 夠晒屋村風味.